
  ŠILALĖS ŠVIETIMO PAGALBOS TARNYBOS 
2024 M. VEIKLOS ĮSIVERTINIMO IŠVADOS
1. Institucijos pavadinimas Šilalės švietimo pagalbos tarnyba (toliau tekste – Tarnyba)
2. Įsivertinimo data 2025-01-31
3. Veiklos srities „Mokymosi aplinkos“ dalių įsivertinimas.
	Veiklos dalis
	Veiklos

požymiai
	Kokybės lygis (įrašyti)
	Išvada

 (įrašyti)

	3.2. Internetas
	Turinys
	4
	Institucija užsitikrinusi perspektyvą

	
	Veikėjai
	4
	Institucija užsitikrinusi perspektyvą

	
	Vadyba
	4
	Institucija užsitikrinusi perspektyvą

	
	Statistika
	3
	Viskas gerai

	
	Grįžtamasis ryšys
	4
	Institucija užsitikrinusi perspektyvą


Veiklos dalies įsivertinimo išvada: Institucija užsitikrinusi perspektyvą.
Argumentai: 

Šilalės švietimo pagalbos tarnyba turi greitą interneto ryšį (greitaveika ne mažiau nei 100 Mbps). 

Tarnyba 2024 m. turėjo 17 kompiuterių, iš jų - 8 kompiuterių klasėje. Kompiuterių priežiūrą ir eksploatavimą vykdo Paslaugos tiekėjas pagal sudarytą paslaugos teikimo sutartį (2023-12-27 sutartis Nr.V6-19).
Lektoriai ir seminarų lankytojai turi galimybę naudotis visomis techninėmis galimybėmis: kompiuteriais, multimedija, dauginimo aparatu. Galima organizuoti vaizdo konferencijas, nuotolinius mokymus.

Tarnybos darbuotojai aktyviai naudojasi internetinėmis duomenų bazėmis, elektroninėmis konferencijomis. Turime ir nuolatos atnaujiname naudingų interneto adresų sąrašą. Internetinę informaciją naudojame renginių metu. Klientų motyvavimui naudojame įvairias internetines priemones. Tarnybos puslapyje www.silsviet.lt  klientams pateikiame naudingą informaciją.

Interneto skaitykla leidžia klientams naudotis ja visą darbo dieną. Pirmadieniais – ketvirtadieniais: 8.00-17.00, penktadieniais: 8.00 – 15.45. Pietų pertrauka:12.00 – 12.45.
Interneto skaitykla gali naudotis įvairūs gyventojų sluoksniai, prireikus Tarnybos specialistai konsultuoja lankytojus.
Interneto skaitykla gali naudotis visi Šilalės rajono gyventojai, tačiau poreikis yra labai mažas, nes yra didžiulė bibliotekos ir kitų panašių įstaigų pasiūla. 
Šilalės švietimo pagalbos tarnyba savo internetinį puslapį www.silsviet.lt laiko svarbiu įvaizdžio formavimo veiksniu. Puslapyje skelbiama informacija apie Šilalės švietimo pagalbos tarnybos veiklą, siūlomas paslaugas, reklamuojami renginiai, pateikiama visa administracinė dokumentacija, skelbiami seminarai, mokymai, parodos, kiti renginiai.

	Veiklos dalis
	Veiklos

požymiai
	Kokybės lygis (įrašyti)
	Išvada

 (įrašyti)

	3.3. Seminarai, kursai, paskaitos ir kiti renginiai
	Turinys
	4
	Institucija užsitikrinusi perspektyvą

	
	Veikėjai
	4
	Institucija užsitikrinusi perspektyvą

	
	Vadyba
	4
	Institucija užsitikrinusi perspektyvą

	
	Statistika
	3
	Viskas gerai

	
	Grįžtamasis ryšys
	4
	Institucija užsitikrinusi perspektyvą


Veiklos dalies įsivertinimo išvada: Institucija užsitikrinusi perspektyvą.
Argumentai: 

Per 2024 m. Tarnyba organizavo 186 kvalifikacijos tobulinimo renginius Šilalės ir kitų rajonų savivaldybių mokytojams, ugdymo įstaigų vadovams bei kitoms klausytojų grupėms (trečiojo amžiaus universiteto klausytojams, finansininkams, kultūros ir socialiniams darbuotojams, bendruomenių nariams, visuomenei). Kvalifikacijos tobulinimo renginių turinys ir forma įvairi (žr. 1 lentelė).
	Renginio forma
	Skaičius
	Valandų skaičius
	Dalyvių skaičius



	Paskaitos
	82
	164
	3240

	Seminarai
	14
	108
	450

	Edukacinės išvykos
	15
	108
	587

	Mokymai
	29
	178
	822

	Tęstiniai mokymai 
	7
	103
	196

	Kiti renginiai: 
	
	
	

	Praktikumai 
	7
	78
	198

	Konferencijos 
	7
	48
	338

	Gerosios patirties renginiai 
	6
	28
	248

	Edukacinės veiklos 
	19
	38
	566

	Iš viso:
	186
	853
	6645


1 lentelė. Renginių formų pasiskirstymas pagal renginio formą, dalyvių skaičių bei trukmę

Renginių trukmė – 853 akademinės valandos. Kvalifikacijos tobulinimo renginiuose dalyvavo 6645 klausytojai. 1137 renginio dalyviams išduoti kvalifikacijos tobulinimo pažymėjimai. Dalyviams, kurie išklausė dalį programos arba dalyvavo trumpesnės trukmės nei 6 akad. valandos užsiėmimuose, buvo išduotos pažymos – jas gavo 930 pedagogų. Pažymos, dėl kvalifikacijos tobulinimo programos rengimo ir įgyvendinimo išduotos 90 lektorių. Vidutiniška renginio trukmė – 8 akad. val.
	Metai
	Renginių Tarnyboje skaičius
	Renginių trukmė valandomis
	Klausytojų skaičius

	2020
	82
	678
	2253

	2021
	93
	699
	2207

	2022
	146
	722
	4060

	2023
	175
	844
	5719

	2024
	186
	853
	6645

	Iš viso
	682
	3796
	20884

	Vidurkis 
	136
	759
	4177


2 lentelė. Renginių pokytis 2020-2024 m.

Tarnyba įgyvendino šių sričių renginius (seminarus, kursus, paskaitas, praktinius mokymus, apskrito stalo diskusijas): 

·  sritis „Pedagoginė sistema“ (39 renginiai), 

·  sritis „Mokykla“ (26 renginiai),

·  sritis „Švietimo sistema“ (7 renginiai ),

·  kitokio pobūdžio renginiai įvairioms klausytojų grupėms (114 renginių).  

Suskirsčius pagal tematiką srities „Pedagoginė sistema“ renginius, matyti, kad daugiausia šios srities mokymų yra skirti: „Ugdymo metodai“ (19 renginių), „Mokytojo vaidmuo“ (13 renginių). Srities „Mokykla“ renginių organizuota 26, daugiausia šios srities mokymų yra skirti „Mikroklimatas“ (18 renginių). Įgyvendinti 7 renginiai „Švietimo sistema“ srityje. Daugiausiai šios srities mokymų yra skirti ,,Švietimo politika“ (4 renginiai). 

Tarnyba organizavo kvalifikacijos tobulinimo renginius ne tik pedagogams, bet ir kitoms klausytojų grupėms: įvairių sričių specialistams, dirbantiems viešajame sektoriuje: seniūnams ir jų pavaduotojams; buhalteriams; darbuotojams, atsakingiems už viešųjų pirkimų vykdymą organizacijoje; kultūros darbuotojams (bibliotekininkams, kultūros centro ir jo filialų darbuotojams, muziejininkams); trečiojo amžiaus universiteto klausytojams; socialiniams darbuotojams; bendruomenių nariams. 

Įvairios dalyvių kompetencijos buvo tobulinamos 114 kitokio pobūdžio kvalifikacijos tobulinimo renginiuose: mokymuose ,,Darbo su jaunimu formos ir iššūkiai 2024 metais“; praktikuose - Lietuvos moksleivių folklorinių šokių varžytuvių ,,Patrepsynė 2024“ ypatumai“, ,,Teatrinių elementų muzikavimas muzikiniame teatre“; konferencijoje ,,Mūsų krašto didieji“; seminaruose - „Ruošiantis finansinių metų pabaigai viešojo sektoriaus subjektuose: 2024 m. teisės aktų pakeitimų apžvalga“, „Viešieji pirkimai: aktualijos“ ir kt. 

Tarnyba įgyvendino įvairių formų renginius: populiariausios renginių formos 2024 metais buvo paskaitos (82) ir mokymai (29), mažiau populiarios: edukacinės veiklos (19), edukacinės išvykos (15), seminarai (14). Tarp kitų renginių organizuoti: praktikumai (7), konferencijos (7), gerosios patirties renginiai (6), tęstiniai mokymai (7). Renginių formos, trukmė akademinėmis valandomis ir dalyvių skaičius nurodomas žr. 3 lentelė:
	Renginio forma
	Skaičius
	Valandų skaičius
	Dalyvių skaičius



	Paskaitos
	82
	164
	3240

	Seminarai
	14
	108
	450

	Edukacinės išvykos
	15
	108
	587

	Mokymai
	29
	178
	822

	Tęstiniai mokymai 
	7
	103
	196

	Kiti renginiai: 
	
	
	

	Praktikumai 
	7
	78
	198

	Konferencijos 
	7
	48
	338

	Gerosios patirties renginiai 
	6
	28
	248

	Edukacinės veiklos 
	19
	38
	566

	Iš viso:
	186
	853
	6645


3 lentelė. Renginių formų pasiskirstymas pagal skirtingus programų pavadinimus

Tarnybos patalpose organizuoti 5 kvalifikacijos tobulinimo renginiai, nuotoliniu būdu 3 kvalifikacijos tobulinimo renginiai, kiti 178 renginiai buvo organizuoti klientų darbo vietose, žr. 1 pav. 

1 pav. Renginių pasiskirstymas pagal organizavimo vietą

Renginiuose dalyvavo 6645 klausytojai, kuriuos galima suskirstyti pagal tikslines grupes: paskaitose - 3240 klausytojų (žr. 7 lentelė), seminaruose dalyvavo 450 klausytojų (žr. 5 lentelė), edukacinėse išvykose - 587 klausytojai (žr. 6 lentelė), mokymuose – 822 klausytojai (žr. 5 lentelė), tęstiniuose mokymuose - 196 klausytojai (žr. 6 lentelė). Kituose renginiuose: praktikumuose, konferencijose, gerosios patirties renginiuose, edukacinėse veiklose dalyvavo 1350 klausytojų.
	Seminarų tikslinės grupės pavadinimas
	Seminarų skč.
	Valandų skč.
	Dalyvių skč.

	Ikimokyklinio ugdymo pedagogai
	1
	6
	32

	Mokyklų bendruomenės, komandos
	5
	44
	179

	Suaugusieji (neformalus suaugusiųjų švietimas) 
	4
	26
	98

	Progimnazijų, pagrindinių, vidurinių, gimnazinių mokyklų dalykų mokytojai 
	4
	32
	141

	Iš viso: 
	14
	108
	450


5 lentelė. Seminarų dalyvių tikslinės grupės 

	Edukacinių išvykų tikslinės grupės pavadinimas
	Edukacinių išvykų skč.
	Valandų skč.
	Dalyvių skč.

	Mokyklų bendruomenės, komandos 
	5
	52
	134

	Progimnazijų, pagrindinių, vidurinių, gimnazinių mokyklų dalykų mokytojai 
	1
	8
	12

	Mokyklų vadovai, jų pavaduotojai ugdymui, ugdymą organizuojančių skyrių vedėjai 
	1
	8
	9

	Suaugusieji (neformalus suaugusiųjų švietimas) 
	1
	6
	9

	Kitos klausytojų grupės: Trečiojo amžiaus universiteto klausytojai 
	7
	34
	423

	Iš viso: 
	15
	108
	587


6 lentelė. Edukacinių išvykų dalyvių tikslinės grupės

	Paskaitų tikslinės grupės pavadinimas
	Paskaitų skč.
	Valandų skč.
	Dalyvių skč.

	Kitos klausytojų grupės: seniūnijų darbuotojai, kultūros darbuotojai, Trečiojo amžiaus universiteto klausytojai, tėvai/ globėjai, socialiniai pedagogai.
	82
	164
	3240

	Iš viso 
	82
	164
	3240


7 lentelė. Paskaitų dalyvių tikslinės grupės 

	Mokymų tikslinės grupės pavadinimas
	Mokymų skč.
	Valandų skč.
	Dalyvių skč.

	Ikimokyklinio ugdymo pedagogai
	1
	6
	39

	Mokyklų bendruomenės, komandos
	3
	20
	91

	Profesinio rengimo mokytojai 
	2
	14
	46

	Suaugusieji (neformalus suaugusiųjų švietimas) 
	18
	108
	446

	Pagrindinių (progimnazijų) mokyklų dalykų mokytojai 
	3
	18
	139

	Vidurinių (gimnazijų) mokyklų dalykų mokytojai 
	2
	12
	61

	Iš viso: 
	29
	178
	822


8 lentelė. Mokymų dalyvių tikslinės grupės 

Per ataskaitinį laikotarpį Tarnyboje paskaitas, seminarus, kursus, kitų kvalifikacijos tobulinimo formų renginius vedė 201 lektorius (žr. 9 lentelė). Iš jų didelę dalį (98 asmenys) sudarė kitų institucijų atstovai: Klaipėdos valstybinės kolegijos dėstytojai; Aukštaitijos, Žemaitijos etnografinio regiono konsultantai; psichologai; medicinos psichologai; laidų vedėjai; Medardo Čoboto trečiojo amžiaus universiteto dėstytojai; agronomijos mokslų daktarai; knygų rašytojai; CPO LT lektoriai; VSAFAS lektoriai; UAB „Pokyčių valdymas“ vadovas; lektoriai - derybų konsultantai; vaistininkas farmakognostas; biomedicinos mokslų daktarai; Kauno kolegijos lektoriai; Vilniaus universiteto docentai; VšĮ „Kraštomanija“ projekto „Jūra tekanti kultūra“ vadovas; žurnalų leidėjai ir vyriausieji redaktoriai. Kitos lektorių grupės pasiskirsto: 23 - mokytojai praktikai; 41 - aukštųjų mokyklų ir mokslo institucijų mokslininkai, dėstytojai; 2 - ministerijų, savivaldybių administracijų ir kitų valstybės institucijų darbuotojai; 13 - mokyklų vadovų, pavaduotojų ugdymui, ugdymą organizuojančių skyrių vedėjų. 24 - kvalifikacijos tobulinimo renginius vedė Šilalės švietimo pagalbos tarnybos specialistai.
	Seminarų, kursų, paskaitų ir kitų renginių lektoriai
	Paskaitų skč.


	Seminarų skč.
	Edukaci-nių išvykų skč.
	Mokymų skč.

	Tęstiniai mok. skč.
	Gerosios patirties ir kitų renginių skč.

	Institucijos darbuotojai 
	1
	-
	9
	4
	4
	6

	Mokytojai praktikai 
	-
	7
	7
	-
	-
	9

	Aukštųjų mokyklų ir mokslo institucijų mokslininkai, dėstytojai 
	36
	3
	-
	-
	2
	-

	Ministerijų, savivaldybių administracijų ir kt. valstybės institucijų darbuotojai 
	-
	-
	-
	-
	-
	2

	Mokyklų vadovai, jų pavaduotojai ugdymui, ugdymą organizuojančių skyrių vedėjai 
	-
	3
	8
	-
	-
	2

	Kita: 
	56
	8
	-
	24
	4
	6

	Iš viso 
	93
	21
	24
	28
	10
	25


9 lentelė.  Lektorių grupės

Parenkant lektorių renginiui, svarbiausią reikšmę turėjo aktuali renginio tematika, klientų pageidavimai, ankstesnių renginių dalyvių nuomonė. Itin svarbios buvo ministerijų, savivaldybių administracijų, kitų valstybės institucijų bei kitų rajonų įstaigų rekomendacijos, institucijos vadovo nuomonė ir finansinės galimybės.
Atlikus 2024 metų grįžtamojo ryšio analizę, pastebėta, kad dalyviams itin svarbi lektoriaus kompetencija. Net 59 proc. mokymų dalyvių (žr. 2 pav.) įvertino savo turimas kompetencijas, o tai rodo, jog mokymai buvo reikšmingi tiek savęs pažinimo, tiek profesinio tobulėjimo prasme. Šis rezultatas atskleidžia, kad daugiau nei pusė dalyvių pasinaudojo galimybe reflektuoti savo gebėjimus, įsivardyti stipriąsias puses ir nustatyti tobulintinas sritis. Tai svarbus žingsnis siekiant kryptingo profesinio augimo, kompetencijų stiprinimo, taip pat turėjo teigiamos įtakos mokyklos bei mokinių pažangai.

2 pav.  Lektorių darbas su auditorija vertinimas
Renginių vertinimas atliekamas tiek formaliu, tiek neformaliu būdu. Atkreipiamas dėmesys į vadovų, pavienių mokytojų žodinius atsiliepimus. Visada teiraujamasi lektorių nuomonės apie renginį, domimasi pasiūlymais, atkreipiamas dėmesys į pastabas. Tai suteikia organizatoriams praktinės naudos renginių pasiruošimui, veiklų organizavimui. Klausytojai nuomonę išsako raštu anketose, nurodydami, kaip renginio turinys atitiko jų lūkesčius, kiek perteiktos žinios suteikė praktinės naudos, kaip lektorius išmano savo dėstomą dalyką, kiek naudoja įvairių darbo formų ir metodų. Klausytojai pažymi pastabas, pasiūlymus lektoriams ir organizatoriams, nurodo kvalifikacijos tobulinimo poreikį. 

Klausytojų nuomonė labai svari ir į tai nuolat reaguojama: stengiamasi tobulinti organizuojamas veiklas, tikslingai (pagal poreikį ir pasitariant su pedagogais, mokyklų vadovais) kviesti lektorius į organizuojamus renginius, gerinti renginių organizavimo ir vykdymo kokybę. Tai leidžia planuoti naujus įvairių temų, sričių bei formų renginius. Atlikus 2024 metų grįžtamojo ryšio analizę pastebėta, kad dalyviai renginius vertina labai gerai (52%) žr. 3 pav. 

3 pav.  2024 m. renginių vertinimas 
	Veiklos dalis
	Veiklos

požymiai
	Kokybės lygis (įrašyti)
	Išvada

 (įrašyti)

	3.4. Gerosios patirties sklaida ir edukacinės patirties bankas
	Turinys
	4
	Institucija užsitikrinusi perspektyvą

	
	Veikėjai
	4
	Institucija užsitikrinusi perspektyvą

	
	Vadyba
	4
	Institucija užsitikrinusi perspektyvą

	
	Statistika
	3
	Viskas gerai

	
	Grįžtamasis ryšys
	3
	Viskas gerai


Veiklos dalies įsivertinimo išvada: Institucija užsitikrinusi perspektyvą.
Argumentai: 

Keitimasis gerąja patirtimi yra reglamentuotas dokumentais: 

1. Šilalės rajono pedagogų metodinės veiklos organizavimo aprašas:

1.1. Šilalės rajono......pedagogų metodinio būrelio veiklos planas 20...m.;

1.2. Renginio dalyvių registracijos lapas;

1.3. Šilalės rajono ...... pedagogų metodinio būrelio protokolas;
1.4. Šilalės rajono .....pedagogų metodinio būrelio metinė veiklos ataskaita už 20...m..
2. Metodinių darbų parodų nuostatai.
3. Bendrieji reikalavimai mokytojų metodiniams darbams.
2024 m. gerosios darbo patirties sklaida vykdyta įvairiomis formomis: skaityti pranešimai metodinių būrelių užsiėmimuose, skelbta informacija ir metodinės naujienos spaudoje, organizuotos  parodos, konkursai ir konferencijos.

Per ataskaitinį laikotarpį  buvo kaupiamas ir sisteminamas edukacinės patirties bankas, kuris prieinamas įvairioms klientų grupėms. 

Gerosios patirties kryptys apima patyriminį ir atradimais grįstą mokymąsi, emocinės gerovės ir saugios aplinkos kūrimą, kalbinių bei didaktinių žaidimų taikymą, įtraukiojo ugdymo įgyvendinimą, metodinės pagalbos stiprinimą, edukacinių erdvių plėtojimą bei suaugusiųjų švietimo ir bendradarbiavimo skatinimą.
Metodinėje veikloje aktyvūs buvo logopedų ir specialiųjų pedagogų, psichologų ir socialinių pedagogų metodiniai būreliai, kurie nuosekliai analizavo ir aptarė aktualius įtraukiojo ugdymo įgyvendinimo aspektus. Tikybos mokytojų metodinis būrelis palaiko glaudų bendradarbiavimą su Telšių vyskupija, o į metodinius pasitarimus įtraukiami Telšių ir Šilalės rajono kunigai, siekiant stiprinti tikybos ugdymo turinio aktualumą ir religinės bendruomenės įsitraukimą. Savo aktyvumu taip pat pasižymėjo dailės mokytojų metodinis būrelis, kurio nariai skaitė pranešimus, dalyvavo įvairiuose konkursuose, organizavo parodas bei dalijosi gerąja patirtimi kolegoms skirtuose renginiuose. 
Informacija apie veiklos kokybę renkama anketinių apklausų būdu, neformaliai – bendraujant su klientais renginių metu, Tarnybos darbuotojams dalyvaujant renginiuose, bendraujant su ugdymo įstaigų vadovais, dalyvaujant metodinių būrelių užsiėmimuose bei pasitarimuose. Papildoma informacija gaunama iš renginių registravimo sistemos „Semi+“, analizuojant respondentų pateiktus atsakymus iš kvalifikacijos tobulinimo renginių. 

Poreikis dalintis gerąją patirtimi išsiaiškinamas metodiniuose būreliuose pokalbių metu, reflektuojant. Norinčiųjų pasidalinti savo gerąją darbo patirtimi poreikis visada patenkinamas. Gerąją patirtį skleidžia įvairių sričių mokytojai praktikai. 
Kadangi ne visi rajono pedagogai aktyviai dalyvauja gerosios patirties sklaidos veikloje, Tarnybos specialistai ieško kuo įvairesnių formų veiklai aktyvinti (žr. 4 pav.). 
[image: image4.png]



4 pav. Keitimosi darbo patirtimi formos
Šilalės švietimo pagalbos tarnyba kartu su Šilalės meno mokykla surengė kūrybinių darbų parodas:

1. „Advento kalendorius“; 

2. „Auksinis ruduo“; 

3. „Laisvas kaip paukštis“ (Šilalės rajono mokinių dailės olimpiados darbų paroda). 

Švietimo aktualijos, pedagogų veikla buvo aprašyta rajono spaudoje (9 lentelė).
	Eil. Nr.
	Data, šaltinis
	Pavadinimas
	Aktuali informacija

	1. 
	2024-01-12
	Padėka Šilalės trečiojo amžiaus universiteto studentams
	Dėkojame, kad prisijungėte prie pilietinės iniciatyvos ,,Pergalės šviesa“, skirtos Laisvės gynėjų dienai – Sausio 13-ai paminėti.

	2. 
	2024-04-22
https://www.tauasociacija.lt/ 
	,,Savanoriška veikla yra tuomet, kai nebegalvoji apie save“
	Šilalės trečiojo amžiaus universiteto klausytojai įsitraukė į projektą ,,Trečiojo amžiaus universitetas aktyvaus senėjimo akademija“, kuriame dalyvauja 14 TAU savanorių. 


	3. 
	2024-04-24
https://www.tvk.lt/index.php?m=25&turinio_id=%201365
	,,Šilalės trečiojo amžiaus universitetas - begalinis noras gyventi prasmingai“
	Tauragės kabelinės TV parengtas reportažas ,,Šilalės trečiojo amžiaus universitetas - begalinis noras gyventi prasmingai“ (https://www.tvk.lt/index.php?m=25&turinio_id=%201365).

	4. 
	2024-04-30
,,Šilalės artojas“ ir www.silales-artojas.lt  
	,,TAU studentai užbaigė mokslo metus“
	2023-2024 m. m. TAU klausytojų mokslo metų užbaigimo šventė.

	5. 
	2024-04-30

www.silale.lt 
	,,TAU studentų mokslo metų pabaiga – naujų veiklų pradžia“
	2023-2024 m. m. TAU klausytojų mokslo metų užbaigimo šventė.

	6. 
	2024-08-09
,,Šilalės artojas“  
	Auklėja tėvai, o mokykla moko
	Tarnybos specialioji pedagogė Nijolė Vaitkevičienė pateikė informaciją pasiruošimą į mokyklą.

	7. 
	2024-08-20
,,Šilalės artojas“  
	Specialistai pastebi – vaikų rega prastėja
	Tarnybos specialioji pedagogė Nijolė Vaitkevičienė pateikė informaciją apie mokinių prastėjančią regą ir kur kreiptis esant problemai.

	8. 
	2024-10-22

,,Šilalės artojas“  
	,,Šilalės trečiojo amžiaus universitetas pradėjo naujuosius mokslo metus“
	2024 m. spalio pirmą savaitę Šilalės TAU klausytojai pradėjo naujus mokslo metus. 

	9. 
	2024-11-12
,,Šilalės artojas“  
	Kviečia ,,Auksinis ruduo“
	Aprašoma parodos ,,Auksinis ruduo“ atidarymas.

	10. 
	2024-11-15
,,Šilalės artojas“  
	Iššūkis specialistams- kasdienybe tapę narkotikai ir alkoholis
	Aprašoma vykusi konferencija, Švietimo pagalbos tarnyba buvo šios konferencijos partnerė. 

	11. 
	2024-12-10

,,Šilalės artojas“  
	Saulei pakrypus vakarop, gyvenimas nesustoja 
	Lektorės Evos Tombak straipsnis apie vykusias paskaitas Šilalės TAU klausytojams

	12. 
	2024-12-13

,,Šilalės artojas“  
	Savanoriauti niekada nevėlu
	Gruodžio 5 d. Vilniuje pristatyta TAU savanorių veikla. 

	13. 
	202-01-15

www.lssa.smm.lt 
	Lietuvos suaugusiųjų švietimo asociacijos prezidentės padėka 
	2024 m. lapkričio 18-22 d. vyko suaugusiųjų mokymosi savaitė „Nustebink save mąstymu“, kurios pagrindinis tikslas yra sutelkti įvairias besimokančias bendruomenes bendrai veiklai, atskleidžiant mokymosi svarbą gyvenimo kokybei. 


9 lentelė ,,Žiniasklaida“

	Veiklos dalis
	Veiklos

požymiai
	Kokybės lygis (įrašyti)
	Išvada

 (įrašyti)

	3.5. Konsultavimas
	Turinys
	4
	Institucija užsitikrinusi perspektyvą

	
	Veikėjai 
	3
	Viskas gerai 

	
	Vadyba
	4
	Institucija užsitikrinusi perspektyvą

	
	Statistika
	4
	Institucija užsitikrinusi perspektyvą

	
	Grįžtamasis ryšys
	4
	Viskas gerai


Veiklos dalies įsivertinimo išvada: Institucija užsitikrinusi perspektyvą.
Argumentai: 

Šilalės švietimo pagalbos tarnyboje konsultuoja švietimo pagalbos specialistai (psichologai, specialusis pedagogas, logopedas, socialinis pedagogas) 10 lentelė. 
	PPT specialisto pareigybės pavadinimas:
	PPT
	Mokykloje

	
	Mokinių skaičius 
	Konsultacijų/pratybų skaičius 
	Mokinių skaičius 
	Konsultacijų/pratybų skaičius 

	Psichologas
	54
	257
	
	

	Socialinis pedagogas
	6
	6
	-
	-

	Specialusis pedagogas
	24
	232
	
	

	Logopedas
	20
	209
	-
	-

	Tiflopedagogas
	-
	-
	-
	-


10 lentelė. Psichologinės pedagoginės pagalbos teikimas mokiniui (vaikui)

Tarnyboje konsultuojami tėvai, pedagogai, įstaigų vadovai, administracijos atstovai, mokiniai, švietimo pagalbos specialistai (11 lentelė). Įstaigos darbuotojai išsiaiškina probleminių situacijų priežastis, aktyviai dalyvauja jas sprendžiant. 

	Konsultacijų gavėjai
	Konsultacijų skaičius

	Mokiniai
	704

	Mokytojai
	7

	Mokyklos administracijos atstovai
	10

	Švietimo pagalbos specialistai
	38

	Tėvai/įstatyminiai vaiko atstovai
	267


11 lentelė. Konsultacijų skaičius 

Metodininkas konsultavo mokyklų administracijas, pedagogus dėl ilgalaikių kvalifikacijos tobulinimo programų rengimo. 

	Veiklos dalis
	Veiklos

požymiai
	Kokybės lygis (įrašyti)
	Išvada

 (įrašyti)

	3.6. Projektinė veikla ir partnerystės tinklai
	Turinys
	4
	Institucija užsitikrinusi perspektyvą

	
	Vadyba
	4
	Institucija užsitikrinusi perspektyvą

	
	Statistika
	4
	Institucija užsitikrinusi perspektyvą

	
	Grįžtamasis ryšys
	4
	Viskas gerai


Veiklos dalies įsivertinimo išvada: Institucija užsitikrinusi perspektyvą.
Argumentai:

Švietimo pagalbos tarnyba  įsijungė  į šiuos projektus: 

1. Šilalės švietimo pagalbos tarnyba dalyvauja įgyvendinant projektą „Karjeros specialistų tinklo vystymas“. Vadovaudamasis Šilalės rajono savivaldybės administracijos direktoriaus 2022 m. spalio 27 d. įsakymu Nr. DĮV-795 „Dėl karjeros specialistų“, Šilalės švietimo pagalbos tarnybos karjeros specialistas, teikia paslaugas trims Šilalės rajono gimnazijoms: Kaltinėnų Aleksandro Stulginskio, Laukuvos Norberto Vėliaus, Pajūrio Stanislovo Biržiškio.
2. Projektas „Trečiojo amžiaus universitetas aktyvaus senėjimo akademija”, vykdomo 2024 – 2025 m. pagal Valstybės biudžeto lėšų̨ naudojimo sutartį Nr. 2 - VAŽ06790/2023 su Socialinių paslaugų priežiūros departamentu prie Socialinės apsaugos ir darbo ministerijos. Tikslas -  populiarinti teigiamą vyresnio amžiaus žmonių ir senėjimo įvaizdį, didinti senjorų socialinę įtrauktį, stiprinti Nacionalinės TAU asociacijos pilietines, švietėjiškas, kultūrines, socialines bei savanorystės veiklas. Viena iš projekto veiklų yra savanorystės organizavimas Šilalės rajone. Šilalės švietimo pagalbos tarnyba kuruoja projekto veiklą rajone.
3. Šilalės švietimo pagalbos tarnyba bendradarbiaudama su Šilalės Dariaus ir Girėno progimnazija ir Šilalės suaugusiųjų mokykla PUG ir lavinamosios klasės mokiniams vykdė neuroedukacinius užsiėmimus ,,Puošiamės Kalėdoms“, kuriuose dalyvavo 113 mokinių. Bendradarbiaujant su Šilalės kultūros centru organizuota Vaiko dienos šventė „Vaikystės šalis“, kurios metu vyko neuroedukacinės pratybos „Gerų emocijų gaudyklė“. 
4. Šilalės švietimo pagalbos tarnybos specialistų organizuotos veiklos bendradarbiaujant su Šilalės rajono ugdymo įstaigomis (žr. 12 lentelė):
	Eil. Nr.
	Veiklos pavadinimas
	Ugdymo įstaiga
	Auditorija
	Dalyvių skaičius

	1.
	Apskirtojo stalo diskusija
,,Mokymas(-is) grįstas patyrimais,
tyrimais, atradimais“
	Šilalės Dariaus ir Girėno progimnazija
	PUG
mokytojai, mokinio padėjėjai
	21

	2.
	Specialiojo ugdymo įstaigų ugdytinių
šventė
,,Bėgantys metai“
	Ikimokyklinio, priešmokyklinio, pradinio ir pagrindinio ugdymo
švietimo įstaigos
	Pagalbos mokiniui specialistai, mokinio padėjėjai, mokiniai
	32

	3.
	Paskaita
– diskusija
„Bendrauti
su
vaiku. Kaip?“
	Kvėdarnos
Kazimiero Jauniaus gimnazija
	Mokinių tėvai
	40

	4.
	Pokalbis/užsiėmimas
„Nenurašyk, nesišaipyk, o palaikyk“
	Kaltinėnų
Aleksandro Stulginskio gimnazija
	3-4 klasių mokiniai
	30

	5.
	Užsiėmimas/diskusija su vyresniųjų
grupių ugdytiniais „Jei žaisi telefonu ilgai...“
	Šilalės
lopšelis
– darželis „Žiogelis“
	Ikimokyklinio ugdymo
vyriausių grupių ugdytiniai
	52

	6.
	Paskaita/diskusija
„Bendrauti
su
vaiku. Kaip?“
	Pajūrio
Stanislovo Biržiškio gimnazija
	Mokinių tėvai
	46


12 lentelė. Tarnybos specialistų organizuotos veiklos bendradarbiaujant su Šilalės rajono ugdymo įstaigomis
4. Veiklos srities „Vadyba ir administravimas“ ir jos dalių įsivertinimas.

	Veiklos dalis
	Kokybės

lygis

(įrašyti)
	Išvada

 (įrašyti)

	4.1. Vadovavimas, personalo vadyba ir įvaizdžio kūrimas
	4
	Institucija užsitikrinusi perspektyvą


Argumentai:

Per ataskaitinį laikotarpį Tarnybai vadovavo direktorė Birutė Jankauskienė, turinti aukštąjį pedagoginį išsilavinimą, edukologijos magistro laipsnį bei 29 metus vadybinės patirties. Tarnybos direktorė tobulino savo kvalifikaciją dažniau kaip kartą per pusmetį.

Strateginiai sprendimai priimami dalyvaujant visiems Tarnybos darbuotojams. Tarnyboje derinamas individualus ir komandinis darbas. Efektyvesnė veiklos forma ir pirmenybė yra teikiama komandiniam darbui.
Tarnyboje sistemingai planuojami personalo mokymosi poreikiai. Darbuotojai asmenine iniciatyva (pritariant vadovui) renkasi mokymosi ir kvalifikacijos tobulinimo sritis. Darbuotojai kvalifikaciją tobulina nemokamai. Jiems apmokamos visos išlaidos iš Tarnybos lėšų. 

Tarnybos darbuotojai kasmet aptaria kvalifikacijos tobulinimo prioritetus kitiems metams. Darbuotojai skatinami prisiimti atsakomybę už savo profesinį tobulėjimą ir patirties sklaidą savivaldybėje. 

Kompetencijos aplankus rengia organizacijos vadovai ir specialistai (metodininkai, PPT specialistai).

Tarnyba bendradarbiauja su švietimo įstaigomis, vietos bendruomene, socialiniais partneriais siekdama tobulinti savivaldybės švietimo sistemą. 
Tarnybos direktorė aktyviai dalyvauja įvairių savivaldybėje darbo grupių veikloje. Ji yra Šilalės rajono savivaldybės Vaiko gerovės komisijos narė, Šilalės rajono savivaldybės neformaliojo vaikų švietimo programų vertinimo komisijos narė, Šilalės rajono savivaldybės Tarpinstitucinės grupės narė. Tarnybos įvaizdis kuriamas tobulinant informavimo sistemą: 

· internetinis puslapis (www.silsviet.lt). Nuolat atnaujinamas jame talpinami veiklą reglamentuojantys dokumentai, aktuali informacija mokytojams, pristatoma mokytojų metodinė veikla. Teikiama informacija tėvams (globėjams) specialiųjų poreikių vaikų ugdymo klausimais. Prižiūrimas ir nuolat atnaujinamas internetinis puslapis www.silsviet.lt Įstaiga aktyviai dalyvauja Facebook socialiniame tinkle. Informaciją apie renginius ir registraciją į juos galima rasti Semi+ sistemoje;

· straipsniais spaudoje yra pristatoma visuomenei Tarnybos veikla. Per ataskaitinį laikotarpį organizaciją reprezentavo 13 straipsnių spaudoje (žr. 9 lentelė.);

· organizuojami projektų pristatymo ir apibendrinimo, parodų, konkursų rezultatų apibendrinimo renginiai, kuriuose dalyvauti kviečiami spaudos atstovai; 

· rengiami lankstinukai, skirtukai, bukletai, skirti renginių, projektų reklamai, jų rezultatų pristatymai visuomenei;
· Tarnybos veikla grindžiama etikos principais ir vertybėmis.

	Veiklos dalis
	Kokybės

lygis

(įrašyti)
	Išvada

 (įrašyti)

	4.2. Planavimas ir administravimas
	4
	Institucija užsitikrinusi perspektyvą


Argumentai: 

Tarnyba rengia šiuos veiklos planus: 

1. Šilalės švietimo pagalbos tarnybos strateginį planą; 

2. Metų veiklos planą; 

3. Mėnesių veiklos planus; 

4. Specialistai rengia individualius kvalifikacijos tobulinimo planus. 

Tarnybos nuostatuose tikslai, uždaviniai ir funkcijos suformuluoti vadovaujantis strateginiais švietimo sistemos dokumentais, steigėjo formuluojamais tikslais ir uždaviniais.  Parengti Tarnybos darbuotojų pareigybių aprašai, vidaus tvarkos taisyklės. Darbuotojai su šiais dokumentais yra susipažinę ir jais vadovaujasi. 

Tarnyboje rengiamos šios veiklos ataskaitos: 

1. Metinę veiklos ataskaitą, 

2. Metinę tarnybos vadovo ataskaitą (teikiama merui ir savivaldybės tarybai); 

3. Tarnybos veiklos įsivertinimo ataskaitą; 

4. Pedagoginės psichologinės tarnybos ataskaitą. 

Ataskaitos rengiamos įvairiais tikslais: 

1. Savianalizei, problemų identifikavimui ir veiklos tobulinimui; 

2. Viešam veiklos pristatymui; 

3. Atsiskaityti steigėjui ir klientams; 

4. Tarnybos reklamai. 

Tarnyba savo veikloje akcentuoja esminę laikmečio temą – teikiamų paslaugų prieinamumą įvairioms klientų grupėms, paslaugų plėtrą ir veiklos kokybės gerinimą.
	Veiklos dalis
	Kokybės

lygis

(įrašyti)
	Išvada

 (įrašyti)

	4.3. Mokytojų ir švietimo pagalbą teikiančių specialistų kvalifikacijos tobulinimo renginių programų vadyba
	4
	Institucija užsitikrinusi perspektyvą


Argumentai:

Mokytojų kvalifikacijos tobulinimo renginių programų vertinimą reglamentuoja Šilalės švietimo pagalbos tarnybos kvalifikacijos tobulinimo renginių, skirtų mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų profesinių kompetencijų tobulinimo organizavimo, programų rengimo, akreditavimo ir vykdymo tvarka ir Šilalės švietimo pagalbos tarnybos kvalifikacijos tobulinimo renginių (išskyrus mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų) profesinių kompetencijų tobulinimo organizavimo, programų rengimo, akreditavimo ir vykdymo tvarka. Programų rengimą inicijuoja Tarnybos specialistai, savivaldybės administracijos švietimo padalinio specialistai, ugdymo įstaigų vadovai, jų pavaduotojai ugdymui, ugdymą organizuojančių skyrių vedėjai, mokytojai, metodinių būrelių pirmininkai. 
Per ataskaitinį laikotarpį Tarnyba disponavo 80 kvalifikacijos tobulinimo programų: 8 programos prilygintos akredituotoms ir 72 kitos programos (seminarai, kursai, paskaitos, mokymai). Kvalifikacijos tobulinimo programas parengė: Tarnybos darbuotojai – 24, mokytojai – 23, mokyklų vadovai, jų pavaduotojai ugdymui – 13, aukštųjų mokyklų ir mokslo institucijų mokslininkai, dėstytojai – 41, ministerijų, apskričių viršininkų, savivaldybių administracijų ir kitų valstybės institucijų darbuotojai - 2, kiti – 98 (Klaipėdos valstybinės kolegijos dėstytojai; Aukštaitijos, Žemaitijos etnografinio regiono konsultantai; psichologai; medicinos psichologai; laidų vedėjai; Medardo Čoboto trečiojo amžiaus universiteto dėstytojai; agronomijos mokslų daktarai; knygų rašytojai; CPO LT lektoriai; VSAFAS lektoriai; UAB „Pokyčių valdymas“ vadovas; lektoriai - derybų konsultantai; vaistininkas farmakognostas; biomedicinos mokslų daktarai; Kauno kolegijos lektoriai; Vilniaus universiteto docentai; VšĮ „Kraštomanija“ projekto „Jūra tekanti kultūra“ vadovas; žurnalų leidėjai ir vyriausieji redaktoriai). Viso programų rengimuose dalyvavo 201 asmuo. 
Kvalifikacijos tobulinimo programas vertina Tarnybos direktoriaus įsakymu patvirtinta komisija, kurios sudėtyje yra: Tarnybos darbuotojai, Šilalės rajono savivaldybės administracijos švietimo padalinio specialistas, mokyklos direktoriaus pavaduotojas ugdymui. 

Tirdamas realizuojamų kvalifikacijos tobulinimo programų efektyvumą Tarnybos metodininkas atlieka renginių dalyvių specialias apklausas apie konkrečios programos naudingumą, analizuoja pateiktos programos turinį, dažnai patys dalyvauja kvalifikacijos tobulinimo renginiuose. Tyrimų, stebėjimų duomenys, išaiškėję klientų poreikiai yra naudojami programų tobulinimui.

Tarnyba savo siūlomas paslaugas, kvalifikacijos tobulinimo programas reklamuoja gana įvairiai: savivaldybės ir Tarnybos internetiniuose puslapiuose, elektroniniu paštu, pristatant renginių planus metodinių būrelių užsiėmimuose, pasitarimuose, lankstinukais.
 5. Esamos padėties įsivertinimas (kaip Institucija atlieka savo misiją, siekia tikslų ir vykdo funkcijas):
Tarnyba įsteigta 2001 m. rugsėjo 1 d. Šilalės rajono savivaldybės tarybos 2001 m. liepos 5 d. sprendimu Nr. 183 „Dėl Šilalės rajono švietimo centro steigimo ir nuostatų patvirtinimo“. Šilalės rajono savivaldybės tarybos 2012 m. birželio 28 d. sprendimu Nr. T1-193 „Dėl Šilalės rajono švietimo centro pavadinimo pakeitimo ir Šilalės švietimo pagalbos tarnybos nuostatų patvirtinimo“ pakeistas įstaigos pavadinimas. 
Tarnyba yra viešasis juridinis asmuo, turintis antspaudą su savo pavadinimu, atsiskaitomąją ir kitas sąskaitas Lietuvos Respublikos įregistruotuose bankuose, atributiką, paramos gavėjo statusą. 
Tarnyba savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, Šilalės rajono savivaldybės tarybos sprendimais, Šilalės rajono savivaldybės administracijos direktoriaus įsakymais, kitais teisės aktais ir Tarnybos nuostatais. 
Pagrindinė Tarnybos paskirtis – švietimo pagalbos įstaiga, kuri teikia metodinę, kvalifikacijos tobulinimo ir kitą pagalbą pedagoginiams darbuotojams ir mokykloms. Vykdo neformaliojo suaugusiųjų švietimo programas. Teikia informacinę, psichologinę, socialinę pedagoginę, specialiąją pedagoginę pagalbą. Išduoda pasiekimus ir kompetencijas įteisinančius dokumentus – kvalifikacijos tobulinimo pažymėjimus. 
Tarnybos darbą koordinuoja ir priežiūrą vykdo – Šilalės rajono savivaldybės administracijos Švietimo, kultūros ir sporto skyrius. 
Tarnybos veiklos tikslas – užtikrinti švietimo pagalbos teikimą Šilalės rajono savivaldybės teritorijoje gyvenantiems vaikams, bendrojo ugdymo mokyklų mokiniams, tėvams (globėjams, rūpintojams) ir švietimo įstaigoms, jų vadovams, pavaduotojams ugdymui, mokytojams, švietimo pagalbą teikiantiems specialistams bei tenkinti asmens karjerai būtinų kompetencijų ugdymo ir mokymosi visą gyvenimą, pažinimo, lavinimosi poreikius. 
Tarnybos veiklos modelis apima neformaliojo suaugusiųjų švietimo ir tęstinio mokymosi, kvalifikacijos tobulinimo programinę, projektinę, metodinę, bendradarbiavimo su socialiniais partneriais, tiriamąją, psichologinės, socialinės pedagoginės, specialiosios pedagoginės pagalbos organizavimo veiklas. Tarnyboje nuo 2012 m. įsteigtas Trečiojo amžiaus universitetas (TAU). 
Tarnybos veiklą reglamentuoja nuostatai, vidaus tvarkos taisyklės, darbuotojų pareigybių aprašai, apskaitos politika. 
Tarnyba teikia paslaugas 11 rajono ugdymo įstaigų, organizuoja rajono pedagogams ir kitiems visuomenės nariams seminarus, kursus, paskaitas; inicijuoja projektinę veiklą; rengia parodas; koordinuoja metodinį darbą; konsultuoja informacijos paieškos, projektų rengimo, profesinės karjeros planavimo ir kt. klausimais. Informacija apie teikiamas paslaugas skleidžiama lankstinukais, informaciniais bukletais, skelbimais spaudoje bei skelbimų lentose, įvairiuose susitikimuose su klientais, Tarnybos internetinėje svetainėje www.silsviet.lt. 
Šilalės rajono savivaldybės tarybos 2022 m. spalio 27 d. sprendimu Nr. T1-241„Dėl Šilalės rajono savivaldybės tarybos 2022 m. rugsėjo 29 d. sprendimo Nr. T1-219 „Dėl didžiausio leistino etatų skaičiaus biudžetinėse įstaigose nustatymo“ pakeitimo“ patvirtintas Šilalės švietimo pagalbos tarnyboje etatų skaičius 12,25 (13 lentelė).
	Eil. Nr.
	Pareigybė
	Pareigybių (etatų) skaičius

	1. 
	Direktorius 
	1

	2. 
	Direktoriaus pavaduotojas
	1

	3. 
	Vyriausiasis buhalteris
	1

	4. 
	Metodininkas
	2

	5. 
	Karjeros specialistas 
	1

	6. 
	Raštinės administratorė
	0,5

	7. 
	Specialusis pedagogas
	1

	8. 
	Logopedas
	1

	9. 
	Psichologas
	1,5

	10. 
	Socialinis pedagogas
	0,5

	11. 
	Vairuotojas
	0,5

	12. 
	Valytoja
	1

	13. 
	Darbininkas
	0,25


13 lentelė. Šilalės švietimo pagalbos tarnybos pareigybių (etatų) skaičius
Pedagoginė psichologinė tarnyba įvertina asmens galias ir sunkumus, raidos ypatumus bei sutrikimus, skiria specialųjį ugdymą, konsultuoja specialiųjų poreikių, psichologinių, asmenybės ir ugdymosi sunkumų turinčius asmenis, jų tėvus, mokytojus, teikia metodinę pagalbą mokytojams, specialistams ir tėvams.

Siekiant sėkmingesnio Tarnybai deleguotų funkcijų vykdymo, teikiamų paslaugų kokybės užtikrinimo, plėtojami partnerystės tinklai: Ugdymo plėtotės centru, Lietuvos įtraukties švietime centru, Tauragės apskrities vaiko teisių apsaugos skyriumi Šilalės rajone, Lietuvos aklųjų ir silpnaregių ugdymo centru, Lietuvos kurčiųjų ir neprigirdinčiųjų centru, Lietuvos suaugusiųjų švietimo asociacija, Nacionaline trečiojo amžiaus universitetų asociacija, Nacionaline švietimo agentūra, Lietuvos švietimo centrais ir Pedagoginėmis psichologinėmis tarnybomis, 11 rajono ugdymo įstaigų, Šilalės rajono savivaldybės viešąja biblioteka, Šilalės rajono savivaldybės kultūros centru, Šilalės Vlado Statkevičiaus muziejumi, Šilalės rajono socialinių paslaugų namais, Šilalės rajono savivaldybės visuomenės sveikatos biuru. 

Šilalės trečiojo amžiaus universiteto (TAU) veiklos tikslas – padėti vyresnio amžiaus žmonėms prisitaikyti prie visuomenės pokyčių, skatinant juos saviraiškai, veiklumui, aktyviam gyvenimui, mokymuisi visą gyvenimą atsižvelgiant į jų poreikius ir galimybes. 
TAU propaguoja žinių bei kultūros lygio kėlimą, skatina keistis gyvenimo patirtimi, visokeriopai kovoti su senėjimo reiškiniais. TAU klausytojai ne tik mokosi ir studijuoja, bet ir daug dėmesio skiria bendravimui. Kartu švenčiamos Kalėdos, Velykos, organizuojamos vakaronės, koncertai skirti įvairioms šventėms paminėti. 
2012 m. lapkričio 8 d. Tarnyboje įkurtas Trečiojo amžiaus universitetas. Rajone veikia 9 Trečiojo amžiaus universiteto grupės, kurių veikloje dalyvavo 412 senjorai. TAU dalyviams per 2024 metus organizuotos šių sričių veiklos (82 paskaitos, 19 edukacinių veiklų ir 7 edukacinės išvykos). Tarnybos veiklą reglamentuoja nuostatai, vidaus darbo tvarkos taisyklės, darbuotojų pareigybių aprašymai, apskaitos politika, darbo apmokėjimo sistema. 
Finansiniai ir materialiniai ištekliai buvo panaudoti efektyviai, racionaliai tam, kad būtų užtikrinta gera Švietimo pagalbos veikla. Finansavimas yra gaunamas ne tik iš valstybės, savivaldybės biudžeto, bet įstaiga ir pati uždirba specialiųjų lėšų - materialiniam aptarnavimui stiprinti. Specialioji Šilalės švietimo pagalbos tarnybos programa skirta lėšų, gaunamų už tarnybos mokamas paslaugas, efektyviam planavimui, surinkimui bei panaudojimui. Šilalės švietimo pagalbos tarnybos teikiamų paslaugų įkainiai patvirtinti Šilalės rajono tarybos 2019 m. kovo 28 d. sprendimu Nr. T1-70 „Dėl Šilalės švietimo pagalbos tarnybos teikiamų paslaugų kainų sąrašo ir gaunamų lėšų už teikiamas paslaugas naudojimo tvarkos aprašo patvirtinimo“. 
2024 m. surinkta pajamų už suteiktas paslaugas buvo 14399,00 išleista 11839,00 Eurai, iš jų 2560,00 eurai perkelti į 2025 m. Mokymo paslaugų teikėjams pagal lektorių vykdomą individualią veiklą už kvalifikacijos tobulinimo renginius (seminarus, kursus, paskaitas, mokymus, edukacines išvykas) išleista 10200,00 Eurų. Iš uždirbtų pajamų prisidėta prie įstaigos biudžeto išlaikymo 1639,00 Eurų (apsirūpinta higienos, buitinėmis ir kanceliarinėmis priemonėmis). 

Sutaupytos lėšos: Savivaldybės biudžeto lėšų buvo sutaupyta – 7378,00 Eurai.

5.1. Stipriosios Institucijos veiklos pusės:

5.1.1. Tarnyboje dirba iniciatyvūs, kompetentingi specialistai, gebantys būti Šilalės rajono švietimo bendruomenių kvalifikacijos tobulinimui ir gerosios patirties sklaidai. 

5.1.2. Užtikrinama specialioji pedagoginė ir psichologinė pagalba asmenims iki 21 metų. Teikiama informacinė, ekspertinė ir konsultacinė pagalba mokinių tėvams (globėjams, rūpintojams), mokytojams. 

5.1.3. Išplėtoti partnerystės ryšiai su ugdymo įstaigomis, kaimų, miestelių bendruomenėmis, Vaiko teisių apsaugos tarnyba, Visuomenės sveikatos biuru, vaikų ir jaunimo organizacijomis, biblioteka, muziejumi, kultūros centru ir kt. 

5.1.4. Stipri Tarnybos materialinė bazė: kompiuterių klasė, spartus internetinis ryšys, seminarų salė, dvi auditorijos grupiniam darbui aprūpintos šiuolaikine modernia įranga. 

5.1.5. Įdiegta kvalifikacijos tobulinimo dalyvių registracijos sistema Semi+. 

5.1.6. Sudarytos galimybės rajono gyventojams įsijungti į neformalaus suaugusiųjų švietimo programas. 2012-11-08 įkurtas Trečiojo amžiaus universitetas, kurio veikloje 2024 metais dalyvavo 412 klausytojai. 

5.1.7. 2024 m. parengtos 8 ilgalaikės (40 akad. val. ir daugiau) kvalifikacijos tobulinimo programos, prilygintos akredituotoms. 

5.2. Silpnosios Institucijos veiklos pusės: 
5.2.1. Nepakankamai išplėtota tiriamoji veikla. 
5.2.2. Nenuoseklus kvalifikacijos tobulinimo siejimas su galutiniu rezultatu (grįžtamojo ryšio procedūros). 
5.2.3. Rajono ugdymo įstaigų krepšelio lėšų kvalifikacijai tobulinti panaudojimas ne pagal paskirtį.
6. Institucijos veiklos tobulinimo galimybės:
6.1. Tiriamoji veikla, siekiant gauti grįžtamąją informaciją apie klientų įgytų žinių, gebėjimų, rekomendacijų pritaikymą praktinėje veikloje (mokinių pažanga). 
6.2. Metodinių būrelių veikla, užtikrinanti kompetencijas, reikalingas besikeičiančiai pedagogų veiklai vykdyti, siekiant veiklos nuoseklumo, tęstinumo. 
6.3. Teikiamų paslaugų kokybės užtikrinimas, ieškant įvairesnių mokymosi formų.
           Institucijos vadovė                                                                  Birutė Jankauskienė
______________________

